text: Praktik-dating skal få elever til at søge bredt
  30 januar 2014 kl. 17.16
  Torsdag var der jobdating for eleverne på Rybners Erhvervsuddannelser i Esbjerg. Messen skal vise de unge, at der er andre fisk i havet, end deres første indskydelse.
  22 virksomheder havde stillet deres bod op på elevmessen. Ifølge vicedirektøren på Rybners Erhvervsuddannelser mangler mange unge en plan-b, derfor håber han, at messen kan få de unge til at søge bredere.
  - Vi giver eleverne en mulighed for at snakke med og lære nye virksomheder at kende. Det kan forhåbentlig give dem lyst til at have en plan-b, siger Vicedirektør på Rybners Erhvervsuddannelser, Lars Katzman, til TV SYD.
  Messen har oplevet en fordobling i antallet af deltagende virksomheder siden sidste år.
  FAKTA
  De her virksomheder deltog på messen:Bilka, Føtex, Sportigan, T-hansen, Rybners, Esbjerg kommune, Revisionsselskabet Martinsen, Sydvestjysk Sygehus, Det Faglige Hus, Bestseller,Sport 24, Sport Master, EUC Vest, Coop, Dan-bo Møbler, Lidl, Tendens Blomster, Aakjærs, Matas, B & W Vølund, Coast Blåvand, El-giganten.
  
  